Eric Opoku (politician)

Eric Opoku yɛ Ghana amanyɔni ne Mmarahyɛ Badwa a ɛtɔ so nson (7) ne Mmarahyɛ Badwa a ɛtɔ so nwɔtwe a ɛwɔ Ghana Amansin a ɛtɔ so anan (4) no muni a ogyina Asunafo Anafoɔ Mmrahyɛbadwam mpɛsoa ananmu wɔ Brong-Ahafo Mantam mu wɔ Ɔman Demokrasi Mmarahyɛ Badwa (National Democratic Congress) tekiti so.

 Ne mmofrase ne nhomasua 
Wɔwoo Eric Opoku wɔ Ayɛwohomumɔ bosome da a ɛtɔ anum (5) afe 1970. Ofiri kuro bi a wɔfrɛ no Sankore a ɛwɔ Brong Ahafo mantam mu wɔ Ghana. Onyaa ne Bachelor of Arts abodin krataa wɔ Asetra mu Nyansahu mu (Bachelor of Arts degree in Social Science) wɔ Kwame Nkrumah Suapɔn a ɛhwɛ Nyansahu ne Mfiridwuma mu (Kwame Nkrumah University of Science and Technology) wɔ afe 2004 mu.

 Adwuma 
Opoku yɛ okuafoɔ (farmer)/ kuayɛfoɔ (agriculturist). Ansa na wɔrepaw no sɛ ɔnyɛ mmarahyɛ badwa no, ɔyɛɛ adwuma sɛ ɔkyerɛkyerɛfoɔ (teacher) wɔ Ghana Nhomasua Dwumadibea (Ghana Education Service) wɔ SDA Mfitiaseɛ Sukuu (SDA Primary School) a ɛwɔ Sankore, firi afe 1997 kosi afe 2000. Ɔne Kuapa Kookoo Ltd nso ayɛ adwuma sɛ Asafo Nkɔsoɔ Ɔkyerɛwfoɔ Society Development Secretary) firi afe 1998 kosi afe 2001.

 Amanyɔsɛm adwuma 
Wɔdii kan paw Opoku sɛ ɔmmɛyɛ mmarahyɛ badwa wɔ mmarahyɛ badwa a ɛtɔ so mmiɛnsa (3) a ɛwɔ Ghana Amansin a ɛtɔ so anan (4) mu sɛ mmarahyɛbadwani ma Asunafo Anafoɔ Mmrahyɛbadwam mpɛsoa a ɛwɔ Brong Ahafo mantam mu wɔ Ghana. Ɛwom sɛ ɔhweree n’akongua wɔ abatoɔ a ɛdi hɔ no mu deɛ, nanso wɔsan paw no sɛ ɔkɔɔ mmarahyɛ badwa mu wɔ Ɔpɛpɔn bosome da a ɛtɔ so nson (7) afe 2013 mu bere a ɔkaa sɛ odii nkonim wɔ afe 2012 Ghana Amansan Abatoɔ no mu sɛ ɔbɛgyina Asunafo Anafoɔ Mmrahyɛbadwam mpɛsoa ananmu na ɔdii dwuma kosii Ɔpɛpɔn bosome da a ɛtɔ so nsia (6) afe 2017 mu. Afei wɔsan paw no wɔ Ɔpɛpɔn bosome da a ɛtɔ so nson (7) afe 2017 wɔ afe 2016 Ghana Amansan Abatoɔ no akyi baabi a onyaa abatoɔ a ɛfata no mu 52.97%.

Ɔayɛ adwuma sɛ Brong Ahafo Ɔmantam Ɔsoafoɔ Abadiakyiri (Deputy Brong Ahafo Regional Minister) firi afe 2009 kosi afe 2013.  Wɔ mmarahyɛ badwa a ɛtɔ so nson (7) a ɛwɔ Ghana Amansin a ɛtɔ so anan (4) no mu no ɔyɛɛ adwuma wɔ Aduan (Food), Kuadwuma (Agriculture) ne Kokoo Nsɛm (Cocoa Affairs) Boayikuo no mu sɛ Ɔsoafoɔ a odi kan (ranking Member).  Ɔsan nso som wɔ Hokwan Boayikuw (Privileges Committee) ne Nnipa a Wɔpaw Wɔn Boayikuw (Appointments Committee) no mu wɔ mmarahyɛ badwa koro no ara mu.

Opoku nyaa abasobɔdeɛ sɛ mmarahyɛ badwani a ɔsen biara wɔ mpɔtam ne nkuraaseɛ nkɔsoɔ ho wɔ afe 2017 mu firii Bureau a wɔyɛ Nhwehwɛmu wɔ Aban, Aguadi ne Adwumayɛ ho (Bureau of Research on Governance, Commerce and Administration - BORGCA) hɔ. Wɔde saa abasobɔdeɛ yi maeɛ wɔ ne mmoa a ɔde maeɛ wɔ nkɔsoɔ nnwuma mu wɔ Asunafo Anafoɔ Mmrahyɛbadwam mpɛsoa mu.

 Abatow 
Wɔpaw Opoku sɛ mmarahyɛbadwani maa Asunafo Anafoɔ Mmrahyɛbadwam mpɛsoa a ɛwɔ Brong Ahafo mantam mu wɔ Ghana wɔ afe 2004 Ghana amansan abatow mu. Odii nkonim wɔ Ɔman Demokrasi Nhyiam Kuw (National Democratic Congress) tekiti so. Na ne mmrahyɛbadwam mpɛsoa no yɛ mmarahyɛ badwa nkongua du (10) no fa wɔ nkongua aduonu anan (24) a Ɔman Demokrasi Nhyiam Kuw (National Democratic Congress) dii wɔ saa abatow no mu maa Brong Ahafo mantam no mu. Asunafo Anafoɔ Mmrahyɛbadwam mpɛsoa no hunuu ‘skirt ne blouse’ a abatoɔfoɔ too aba wɔ saa abatoɔ no mu ɛfiri sɛ ɔmampanyin a wɔpaw no a mmrahyɛbadwam mpɛsoa mu abatoɔfoɔ no paw no ne John Kufour a ofiri ɔsɔretia kɛseɛ Ɔman Ho Dɔ Kuw Foforɔ (New Patriotic Party) mu. Ɔman Demokrasi Nhyiam Kuw (National Democratic Congress) dii nkonim kakraa bi a ne nyinaa yɛ mmarahyɛ badwa nkongua aduonkron anan (94) wɔ nkongua ahanu aduasa (230) mu wɔ saa abatow no mu. Wɔde amba 14,076 na ɛpaw Opoku wɔ abatoɔ a ɛfata a wɔtoeɛ nyinaa mu 29,345, a ɛne abatoɔ a ɛfata a wɔtoeɛ nyinaa mu 48% yɛ pɛ. Onyaa amba sen George William Amponsah a ofi Ɔman Ho Dɔ Kuw Foforɔ (New Patriotic Party) no mu, Jack Kennedy Brobbey a ɔyɛ ɔkannifo a ɔde ne ho (independent candidate) ne Fredrick Nkrumah a ofi Nhyiam Nnipa Kuw (Convention People's Party) no mu. Eyinom nyaa abatow a ɛfata nyinaa mu 43.80%, 7.30% ne 0.90%.

Wɔsan paw Opoku wɔ afe 2020 Mmarahyɛ Badwa abatoɔ mu sɛ ɔmmɛgyina wɔn ananmu wɔ mmarahyɛ badwa a ɛtɔ so awɔtwe (8) a ɛwɔ Ghana Amansin a ɛtɔ so anan (4) no mu.

 To hyɛ (Attack) 
Wɔtow hyɛɛ Opoku so wɔ ne fie wɔ Ɔpɛnimma bosome da a ɛtɔ so aduonu anum (25) 2017 wɔ Sankore wɔ Brong Ahafo mantam mu wɔ Ghana.

Ɔman Demokrasi Mmarahyɛ Badwa (National Democratic Congress) no bɔɔ sobo sɛ na ntuafo no yɛ wɔn a wokurakura akode a wɔtaa asɔretiafo Ɔman Ho Dɔ Kuw Foforo (New Patriotic Party) no akyi. Wɔtow hyɛɛ no so ne mprenu so (second time), wɔ Oforisuo bosome da a ɛtɔ so baako afe 2018, nso wɔ ne fie wɔ Sankore a mmarima a wokurakura akode. Ɛwom sɛ wɔanpira ntuafo no de, wɔkyerɛ sɛ wɔde sika bɛyɛ GHS 10,400.00, television ne decoder bi kɔe na wɔsɛee Opoku kar abiɛsa.

 N'abrabɔ mu nsɛm 
Opoku yɛ Kristoni.. Waware na ɔwɔ mma baanan (4)..

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2005–2009
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021